open-index/open-wikipedia-markdown huggingface dataset:
Vitamin B12

**Vitamin B12** (*cijanokobalamin*, *hidroksikobalamin*, *metilkobalamin*, *deoksiadenozilkobalamin*) je vitamin topljiv u vodi s vrlo važnom ulogom u različitim metaboličkim i sintetskim putevima. 
desno|mini|Strukturna formula vitamina B12
Osnovu ovog vitamina čini jezgra korina, zbog čega se ova grupa spojeva zovu korinoidi. Jezgru čine 4 reducirana pirolna prstena koji su međusobno povezani dok kobalt čini središte molekule i čvrstom kovalentnom vezom vezan za 4 dušikova atoma. Prisutstvo kobalta je vrlo bitno za biološku aktivnost.

Nedostatak može dovesti do anemije i nekih neuroloških oštećenja.

Bogati izvori vitamina B12 su riba, plodovi mora, mlijeko, jetra, srce i fermentirani sirevi, a u povrću ga uopće ni nema. Preporučene dnevne količine (RDA) za zdravu odraslu osobu su 2 μg, a to je količina prisutna u normalnoj prehrani.

Kategorija:Vitamin B12
Kategorija:Kofaktori
Kategorija:B vitamini
Kategorija:Organokobaltni spojevi
Infestacija

**Infestacija** je stanje koje se odnosi na invaziju ili ulazak  štetočine ili parazita  u organizam domaćina.

## Terminologija
U principu, termin "infestacija"  ili najezda se odnosi na parazitske bolesti uzrokovane životinjama, kao što su insekti (tj. grinje, vaši) i crvi, ali isključujući one izazvane infekcijama protozoa, gljivične i bakterijske infekcije.

## Vanjska i unutrašnja 
Svaka infestacija se može klasificirati kao vanjska i unutrašnja, zavisno od lokacije parazita i njegovog odnosa sa domaćinom.

Vanjska  ili  ektoparasitska infestacija je promjna u kojoj nametnici prvenstveno žive na površini domaćina (iako   porocefalijaza može prodrijeti i u probavni trakt), a uključuje  grinje, krpelje, uši, stjenice i druge ektoparazite.

Unutrašnja ili  endoparazitska infestacija je stanje u kojem organizmi – nametnici žive unutar organiznma domaćina, uključujući crve, metilje, pantljičare, trihinu i ostale, koji ponekad ostaju blizu površine.

Medicinski gledano, termin *infestacija* je često rezerviran samo za ektoparazitske najezde.

Ovaj termin se koristi i u botanici.

## Također pogledajte
*Parazit

## Reference 
## Vanjski linkovi
* Clasificación Internacional de enfermedades IC-10 (B88.9 Infestación)

Kategorija:Paraziti
Kategorija:Parazitologija
Rikecije

**Rikecije** su nepokretne, anaerobne, Gram negativne, asporogene intraćelijski smještene bakterije. Razmnožavaju se dvojnom diobom. Nakon uboda zaraženog člankonošca rikecije ulaze u endotelne ćelije malih krvnih žila te žile propadaju. Do oštećenja dolazi i na žilama mozga, srca i drugih organa. Najčešće bolesti s epidemični pjegavi tifus i pjegava groznica. Primjeri su  krpelji, štakorske buhe, pretene uši.

## Reference 
Kategorija:Mikrobiologija
Kategorija:Paraziti
Kumanovski sporazum

**Kumanovski sporazum** postignut je 9. juna 1999. godine. Njime je označen kraj NATO bombardovanja tadašnje Savezne republike Jugoslavije. Slobodan Milošević, tadašnji predsjednik SRJ, pristao je povući sve svoje vojne i policijske snage sa Kosova i prepustiti pokrajinu snagama Ujedinjenih nacija. Vijeće sigurnosti UN izglasalo je **Rezoluciju 1244** kojom je ozvaničena vlast UN na Kosovu.

## Vanjski linkovi 
* NATO (1999-06-09). "Military Technical Agreement between the International Security Force ("KFOR") and the Governments of the Federal Republic of Yugoslavia and the Republic of Serbia". Pristup 15. augusta 2008.
* http://www.ejil.org/pdfs/14/5/455.pdf 

Kategorija:Historija Srbije
Kategorija:Sporazumi Savezne Republike Jugoslavije
Kategorija:Sporazumi iz 1999.
Kategorija:Kumanovo
Kategorija:1999. u SR Jugoslaviji
Kategorija:1999. u Sjevernoj Makedoniji
Grad (padavina)

mini|250px|desno|Najveći grumen grada na svijetu (presjek 17,8 cm)
mini|Pljusak i grad u Sarajevu 28. maj 2018.

**Grad** ili **tuča** je oblik čvrstih padavina. Razlikuje se od sugradice, iako se to dvoje često miješa. Sastoji se od kuglica ili nepravilnih grudica leda, od kojih se svaka naziva grad. Sugradica uglavnom pada po hladnom vremenu, dok je rast grada u velikoj mjeri inhibiran pri niskim površinskim temperaturama. Nastaje kad se pothlađene kapi vode zahvaćene ulaznim strujama izdižu te smrznu. Takve smrznute kuglice vode pri velikim brzinama padaju na zemlju gdje mogu uzrokovati velike štete, ponajviše u poljoprivredi.

Za razliku od drugih oblika padavina vodenog leda, kao što su krupa (koji je napravljen od inja), sugradica (koja je manja i prozirna) i snijeg (koji se sastoji od sitnih, nježno kristalnih pahuljica ili iglica), komadi grada obično imaju između 5&nbsp;mm i 15&nbsp;cm u prečniku. Kristal leda prečnika >5&nbsp;mm smatra se gradom. Tuča može narasti do 15&nbsp;cm i težiti više od 0,5&nbsp;kg.

Za razliku od sugradice, tuča a je često slojevita i može biti nepravilna i zgrudvana. Tuča se sastoji od prozirnog leda ili naizmjeničnih slojeva transparentnog i prozirnog leda debljine najmanje 1&nbsp;mm, koji se taloži na tuču dok putuje kroz oblak, visi u vazduhu sa snažnim kretanjem prema gore sve dok njegova težina ne savlada uzlaznu struju i padne na tlo. Iako je promjer tuče različit, u Sjedinjenim Državama prosječno zapažanje štetnog grada je između 2,5&nbsp;cm i veličine loptice za golf 4,4&nbsp;cm.

Komadi veći od 2&nbsp;cm obično se smatraju dovoljno velikim da izazovu štetu. Meteorološka služba Kanade izdaje ozbiljna upozorenja na grmljavinu kada se očekuje grad te veličine ili više. Američka nacionalna meteorološka služba ima prag od 2,5&nbsp;cm u prečniku, koji važi od januara 2010, što je povećanje u odnosu na prethodni prag od 1,9&nbsp;cm za grad. Druge zemlje imaju različite pragove prema lokalnoj osjetljivosti na grad; na primjer, područja za uzgoj grožđa mogu biti štetno pogođena manjim gradom. Tuča može biti vrlo velika ili vrlo mala, ovisno o tome koliko je uzlazno strujanje jako: slabije oluje s gradom proizvode manje tuče nego jače oluje s gradom (kao što su superćelije), budući da snažnije uzlazne struje u jačoj oluji mogu držati veće komade grada u visini.

## Reference 
## Vanjski linkovi 
Kategorija:Padavine
Kategorija:Snijeg
HNK Sloga Gornji Vakuf-Uskoplje

**HNK Sloga Gornji Vakuf-Uskoplje** je nogometni klub iz općine Gornji Vakuf-Uskoplje, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Jug.

## Historija 
Historija klupskog fudbala u Gornjem Vakufu počela je davne 1946. godine kada su, u martu, te godine zaljubljenici ovog sporta Nikola Juričević, Ante Tomić, Ivo Bradić, Stipo Smoljić i drugi, formirali fudbalski klub "Slogu".

Prve dvije godine NK "Sloga" nije nastupala u natjecanjima, igrali su prijateljske utakmice sa klubovima iz susjednih gradova Bugojna, Travnika, Novog Travnika, da bi od 1948. godine učestvovao u takmičenjima u zeničkom, sarajevskom i lašvanskom podsavezu. Prvi stadion u Gornjem Vakufu sagrađen je 1949. godine.

Zahvaljujući gospodinu Ivi Bradiću, čuvenom gornjevakufskom krojaču, koji je već tih godina bio depozitar fudbalskog kluba "Dinama" iz Zagreba, Sloga je od tog poznatog maksimirskog kluba dobila prvu kompletnu garnituru sportske opreme.

Okosnicu te ekipe, ranih pedesetih godina, činili su Zvonko i Hrvoje Malinar, Stipo Đikić, Ljubo Smoljić, Zrinko Kovačević, Nikola Juričević, Ivica Smoljić, Sulejman Riđal, Fahrija Hadžiabdić, Tahir Alić. Ozbiljan rad i entuzijazam donosio je dobre rezultate tako da je "Sloga" postala stabilan ligaš.

Slobodno se može reći da je NK "Sloga" svoje najblistavije trenutke imala krajem sedamdesetih i početkom osamdesetih godina kada je bila jedna od najboljih klubova u Regionalnoj ligi Jug, odnosno Centar, nakon što je 1986. godine došlo do reorganizacije takmičenja.

Dobre sportske rezultate pratio je kvalitetan rad Uprave tako da je 1979. godine završen moderan stadion "Košute" sa svlačionicama, tribinama, atletskom stazom i ostalom neophodnom infrastrukturom koja je omogućavala kvalitetan rad svih selekcija u klubu.

U to vrijeme omladinska momčad "Sloge" bila je najbolja u zeničkom podsavezu. Omladinci "Sloge" bili su i pobjednici kupa zeničke regije u konkurenciji tadašnjih prvoligaša "Čelika" iz Zenice i "Iskre" iz Bugojna. Trener te omladinske momčadi bio je prof. David Perić, a jedan od najboljih igrača bio je Borislav Posavac.

## Uspjesi 
***Druga liga FBiH - Jug**
****Datoteka:Cup Finalist.png (1)**: 2010/11.
***Kup Herceg-Bosne**
****Datoteka:Cup Finalist.png (1)**: 1994/95.

## Nogometna škola
Fudbalska škola okuplja djecu od 7 do 16 godina, njih čak 200. Školu vode tri trenera Zdravko Fišić, Zrinko Jozić te Miroslav Arežina dugogodišnji fudbaleri "Sloge". Mladi fudbaleri nastupaju u Međukantonalnoj ligi predpočetnika, početnika i pionira (svi posebno).

## Malonogometni turnir "Uskoplje" 
HNK Sloga već jedanaest godina za redom organizira malonogometni turnir "Uskoplje". Ovaj turnir se održava u ustaljenom terminu od 25. jula do 14. augusta i postao je poznat i priznat i van prostora Srednjobosanskog kantona. Na turniru već tradicionalno učestvuju momčadi iz Rame, Bugojna, Jajca, Novog Travnika, a zapažen je i nastup malonogometnih reprezentativaca iz Hrvatske i Srbije.

## Reference 
## Vanjski linkovi 
* Službena stranica 

Sloga
Kategorija:Nogometni klubovi osnovani 1946.
Kategorija:Sport u Gornjem Vakufu-Uskoplju
Žarko Radovanović

**Žarko Radovanović** je rođen 1939. godine u Zenici. Završio je Pravni fakultet u Sarajevu. Pravosudni ispit je položio 1966. godine. Nakon pripravničkog staža u Okružnom sudu u Sarajevu od 1967. godine te položenog pravosudnog ispita otvara svoju advokatsku kancelariju u Sarajevu u kojoj se prvenstveno bavio krivičnim i građanskim pravom sve do 1992. godine. U svojstvu branioca učestvovao je na poznatim BiH slučajevima te zastupao klijente po cijeloj bivšoj SFRJ. Od 1992. godine advokaturom se nastavio baviti u Beogradu. U više saziva bio je član Upravnog i Izvršnog odbora Advokatske komore BiH te pomoćnik disciplinskog tužioca Advokatske komore BiH. Za sudiju Suda BiH imenovan je u 1.2.2003. godine.
## Vanjski linkovi 
* https://web.archive.org/web/20140205094431/http://www.usbih.ba/clanovi-udr/?cid=23,2,1
* http://www.bim.ba/bh/60/10/2684/?tpl=30 
* https://web.archive.org/web/20090417201520/http://www.hjpc.ba/intro/zapisnik/1/?cid=4233,2,1

Radovanović,Žarko
Radovanović,Žarko
Kemal Mahmutefendić

**Kemal Mahmutefendić** (Sarajevu, 8. april 1942 – Zenica, 4. februar 2022) bio je bosanskohercegovački pjesnik, čiji opus sadrži oko pedeset bibliografskih jedinica, sa dvadesetak knjiga poezija i knjige proze za djecu i mlade.

## Biografija 
Rođen je u Sarajevu, 8. aprila 1942. Osnovnu školu započeo je u Sarajevu, a završio u Konjicu, gdje završava i gimnaziju, a potom odlazi na studij grupe Svjetska književnost i teorija književnosti na Filozofskom fakultetu Univerziteta u Beogradu. Radio je kao nastavnik, akviziter, novinar, bibliotekar, i kuhar. Pisao je poeziju, novele, romane za djecu, drame, putopise, eseje, aforizme i basne.

Pet njegovih knjiga prevedno je i objavljeno na njemačkom jeziku, a među njima i „Roman o novčiću“, kao i dvije knjige poezije „Zaključana šuma“ i „Suze mog naroda“. Objavio je šest knjiga za djecu, od kojih su dvije u školskoj lektiri.

Uvršten je u neke značajne izbore bosanskohercegovačke književnosti kao i u čitanke i izbore lektire za osnovnu školu. Njegove knjige, osim na njemački, prevođene su i na još neke strane jezike.

Bio je nominovan za nagradu *Astrid Lindgren* za dječiju književnost (2016).

Živio u Zenici, gdje je i preminuo, 4. februara 2022.

## Objavljena djela 
**Poezija:**

* PUTNICI, 1974.
* IZ PJESAMA POSVEĆENIH KORDELIJI, 1977.
* IZ BEZDANIH USTA, 1980.
* METAK U ODESI, fantastična poema, 1982.
* OTOK, 1981.
* RASULO MIRISA, 1984.
* REPETITORIJ, sjene ocvalih lipa,1990.
* ODABRANE PJESME, 1992.
* DIE TRÄNEN MEINES VOLKES (Suze moga naroda), poezija i proza, 1993.
* ZAKLJUČANA ŠUMA, poezija i proza, 1993.
* VERSCHLOSSENER WALD, (Zaključana šuma), 1994.
* MOJ PUT, SVIJETAO I TUŽAN, 1995.
* NERETVA: pravo kroz srce, 1998.
* PJESME NAPISANE U DVORCU BATTHYANNY, 2001
* MRTVI, 2002.
* GENIJE NA SMETLJIŠTU, 2003.
* PUTNICI, 1974. i 2004. izbor, 2005.
* OSTALE PJESME I JOŠ PONEŠTO, 2005.
* TESTAMENT BEZ SVJEDOKA, 2007.
* NOVA PUSTA ZEMLJA, 2008.
* BESTIJARIJUM, poezija, 2009.
* PJESNIK U BJEKSTVU, 2009, 
* DIE TRÄNEN MEINES VOLKES (Suze moga naroda), poezija i proza
* PJESME NEPOZNATOG AUTORA, 2016.
* NEČUJNÓ ILI PROPAST POEZIJE, 2018.
**Proza:**

* DJETINJSTVO POD VRTALJICOM, 1981.
* NOĆNI VLAKOVI, 1983.
* ROMAN O NOVČIĆU, 1997.
* SALIH POD ORGULJAMA, 1999.
* PALI SA OBLAKA, roman za djecu, 2000.
* ISPOD SPUŠTENIH KAPAKA, 2001.
* PRIČE GUSTAVA FLOBERA, 2003.
* POGLED SA PEĆINE, 2004.
* POGLED S PEĆINE, 2005.
* KAKO NISAM VIDO TITA, 2007.
* ROMAN ÜBER EINE MÜNZE, 2010.
* DAN KAD SMO UMRLI, 2010.
* NAJNJEŽNIJE ČUDOVIŠTE NA SVIJETU: konjičke bajke, 2012.
* SUZE ZA VELOSA, 2013.
* PO ZARASLIM STAZAMA, 2014.
* KAKO SMO ODLETJELI U PROVALIJU, 2015.
**Drame:**

* WIR HABEN UNS IN ÖSTERREICH GESEHEN (Vidjeli smo se u Austriji), 1995.

**Putopisi, eseji, zapisi:**

* PUTEVI LJUDI GROBOVI 1987.

**Aforizmi:**

* ŽIVOT BEZ GAĆA, 2001.
* ČOVJEKOLIKI LJUDI, 2002.
* MISLI ZA SVAKI DAN, *2005.*
* A SMRT JOŠ NIJE UMIRANJE, 2018.

## Vanjski linkovi 
Kategorija:Rođeni 1942.
Kategorija:Zenica
Kategorija:Biografije, Sarajevo
Kategorija:Bosanskohercegovački pisci
Kategorija:Umrli 2022.
Radovan Marušić

**Radovan Marušić** (31. maj 1932 - 9. septembra 2003), bio je bosanskohercegovački pisac i scenski umjetnik.

## Biografija 
Rođen 31. maja 1932. u Metkoviću. Završio Višu školu za primjenjene umjetnosti u Novom Sadu. Bio je (od 1978.) dvadeset i pet godina direktor Bosanskog narodnog pozorišta Zenica.

Bio je dopredsjednik Društva pisaca BiH. Član je HDZU. Član je Društva pisaca BiH, Društva hrvatskih pisaca (Zagreb) i Društva hrvatskih književnika Herceg-Bosne (Mostar). Bio član žirija Sterijinog pozorja, (dva puta) MESS-a, festivala u Bugojnu i Trebinju.

Umro je 9. septembra 2003. u Zenici.

## Nagrade 
Dobitnik brojnih priznanja (Sterijinih nagrada, UDUBIH-a, Portorož, 27-julske nagrade BiH, Nagrade ZAVNOBiH, Zlatnog lovorovog vijenca MESS-a za životno djelo, Zlatne povelje Internacionalne lige humanista, Nagrade "Sloboda" Međunarodnog centra za mir, Figure "Djevojka sa Une", Bihać, Odlikovanja "Zaslužan za kulturu Poljske" koje mu je dodijelilo Ministarstvo kulture Republike Poljske itd.)

## Objavljena djela 
### **Drame:** 
* Mali Ivica 1961.
* Putovanje u svemir 1963.
* Ne traži sveca u paklu 1965.
* Zaustavljeni let 1967.
* Šeherzadine noći 1969.
* Otočanke 1977.
* Kokini 1980.
* Vjetar raznosi, vjetar i donosi 1985.
* Dvije drame, 1987.
* Vila rajska mir, 1990.
* Clitocvbe olearija, 1996.
* Katarina4kosaca,1996.
* Na sred polja leži jedna vojska cijela,1998.
* Gubitnici,1998.
* Susjedi (2001.)
* Stari i novi gubitnici, 2001.
* Javorka, 2002.
* Inferno, 2004.

## Reference 
Kategorija:Rođeni 1932.
Kategorija:Umrli 2008.
Kategorija:Biografije, Metković
Kategorija:Zenica
Kategorija:Bosanskohercegovački pisci
Kategorija:Hrvatski pisci
Željko Škuljević

**Željko Škuljević** (Zenica, 28. august 1953 – Zenica, 4. februar 2019) bio je bosanskohercegovački pisac, filozof, prorektor Univerziteta u Zenici.

## Biografija 
Završio je studij sociologije na Fakultet političkih nauka u Sarajevu, a magistrirao filozofiju nauke u Zagrebu. Doktorski rad je objavio sa tezom iz filozofije Branislava Petronijevića, koja je objavljena kao knjiga 1997.

Objavio je veliki broj filozofskih, socioloških i književno kritičnih radova, a bio je i član Društva pisaca Bosne i Hercegovine, Asocijacije nezavisnih intelektualaca Krug 99 i Hrvatskog filozofskog društva.

Dobitnik je Nagrade grada Zenice 2008. Bio je redovni profesor Univerziteta u Zenici na oblasti filozofije i sociologije.

## Objavljena djela 
**Poezija:**
* Govorenja između, 1983.
* Ledeni nokturno, 1986.
* Pokrenuše se čuda, 1988.
* Bosanske elegije, 1993.
* Orfejev povratak, 1996.
* Francuski dnevnik, imaginacije, 2008.
**Eseji:**
* BOSANSKI BREVIJAR, 1998.
**Filozofija:**
* Filozofski podsjetnik, 1994.
* Dijalog sa Sokratom, 1996.
* Filozofija između originalnosti i eklekticizma, 1997.
* Filozofski podsjetnik II (dopunjeno i prošireno izdanje), 2000.
* Sofistika kao istina privida, 2001.
* Ogledi iz grčke filozofije, 2003.
* Od sofista do Nietzschea, 2004.
* Pozornica kirenaičke misli, 2008.
* Rebellio carnis, 2011.
* Manifest ateizma, 2012.
* Marx i Grci, 2014.
* Malizam i indiferentizam, 2015.
* Nietzscheova Hybristika, 2015.

## Reference 
## Vanjski linkovi 
*Univerzitet u Zenici
*Društvo pisaca Bosne i Hercegovine 

Kategorija:Bosanskohercegovački filozofi
Kategorija:Bosanskohercegovački pisci
Kategorija:Biografije, Zenica
Kategorija:Rođeni 1953.
Kategorija:Umrli 2019.
Kategorija:Bivši studenti Univerziteta u Sarajevu
Kategorija:Bivši studenti Univerziteta u Zagrebu
UB40

250px|thumb|right|Grupa UB40
**UB40** je ime britanske rege muzičke grupe. Osnovani su 1978. godine u Birminghamu, Engleska. Najveće uspjehe postizali su 80-tih godina 20. stoljeća hitovima poput Red Red Wine, Kingston Town, i obradama Can't Help Falling in Love i I Got You Babe.

## Formacija
UB40 su 1978. osnovali braća Ali Campbell (pravo ime Alistar Campbell, rođen 15. februara 1959. godine) i Robin Campbell, sinovi škotskog folk pjevača Iana Campbella.
Prve muzičke instrumente su kupili novcem koji je Ali Campbell dobio u svađi u baru tokom proslave svog 17. rođendana. Ime UB40 nastalo je tako da su prepravili šifru obrasca za nezaposlene Department of Unemployment u Engleskoj u **U**nemployed **B**enefits form **40**.

1980. godine kada je grupa Pretenders radila turneju u Engleskoj, članovi UB40 primijetili su vokalisticu i ritam gitaristicu Chrissie Hynde u kafiću. Iste godine Pretenders i UB40 kreću na zajedničku turneju i UB40 objavljuje debi album "Signing Off". 1986. godine Pretenders i UB40 su udružili snage i u studiju i obradili pjesmu "I Got You Babe" iz 1966. godine koju u originalu izvode Sonny & Cher, i s njom postigli veliki komercijalni uspjeh.

## Članovi
### Originalni raspored
*Ali Campbell-glavni vokal, gitara
*Robin Campbell-solo gitara, vokal
*Astro-prateći vokal
*Jimmy "James" Brown-bubnjevi
*Earl Falcomor-bas-gitara
*Norman Hassan-trompeta, trombon
*Brian Travers-saksofon
*Michael "Mickey" Virtue-klavijature, programiranje

### Gostujući članovi
*Patrick i Henry Teyne-trombon (1983-1984)
*Martin Meridith-saksofon (1997-1999)
*Laurannce Parry-trompeta i trombon (1995-1999)

## Diskografija
### Studijski albumi
* *Signing Off* (1980)
* *Present Arms* (1981)
* *UB44* (1982)
* *Labour of Love* (1983)
* *Geoffery Morgan* (1984)
* *Baggariddim* (1985)
* *Rat in the Kitchen* (1986)
* *UB40* (1988)
* *Labour of Love II* (1989)
* *Promises and Lies* (1993)
* *Guns in the Ghetto* (1997)
* *Labour of Love III* (1998)
* *Cover Up* (2001)
* *Homegrown* (2003)
* *Who You Fighting For?* (2005)
* *TwentyFourSeven* (2008)
* *Labour of Love IV* (2010)
* *Getting Over the Storm* (2013)
* *For the Many* (2019)

### Koncertni albumi
*UB40 LIVE (1983)
*UB40 CCCP-Live in Moscow (1987)
*Live in Amsterdam (2007)

### Kolekcije i antologije
*The Best of UB40 Vol. 1 (1987)
*The Best of UB40 Vol. 2 (1995)
*Anthology CD 2000

Kategorija:Britanske muzičke grupe
Lamija Begagić

**Lamija Begagić** (Zenica, 1980) je bosanskohercegovačka književnica i urednica književnog web-magazina Omnibus.

## Biografija 
Živi u Sarajevu gdje je diplomirala na Odsjeku za književnosti naroda Bosne i Hercegovine Filozofskog fakulteta. 

Urednica je dječijih listova Kolibrić, Palčić i 5Plus. Uređivala je književni web-magazin Omnibus i Književni žurnal. Piše za djecu i odrasle.

Dvije priče (Bog, jazz i još ponešto ili prosto Ena i Jabuka) objavljene su u zborniku Bun(t)ovna p(r)oza. Na natječaju Ekran priče_02 u organizaciji zagrebačke Naklade MD i Iskon interneta osvaja prvu nagradu u konkurenciji od 1209 priča za priču Dvadeset i sedam. Priča Jednom ću naučiti plesti uvrštena je u zbornik Poqueerene priče. Izbor priča našao se i u antologiji ex-yu mladih autora Na trećem trgu.

Objavljivala je priče i poeziju u Licima, Sarajevskim sveskama, Zarezu, Libri Liberi, Reviji Re…Zbirka priča Godišnjica mature objavljena je uporedo u Beogradu (Rende) i Sarajevu (Omnibus).
Dobitnica je specijalne nagrade Fondacije Farah Tahirbegović "za doprinos razvoju izdavačke djelatnosti, književnosti, bibliotekarstva i opće kulture".

## Bibliografija 
* *U zoni*, roman, Fabrika knjiga, 2016.
* *Furam feminizam*, priručnik za tinedžere i tinejdžerke, u koautorstvu s Marinom Veličković, Školegijum, 2016.
* *Bolji mi*, zbirka priča, Buybook/Fabrika knjiga, 2020.

## Reference 
Begagić,Lamija
Begagić,Lamija
Otto Lang (filmski producent)

mini

**Otto Lang** rođen je 21. januara 1908 u Zenici. Preminuo je 30. januara 2006 u Seattlu (Washington, USA). Bio je veoma aktivan skijaš i filmski producent.

Otto Lang je utemljitelj niza američkih skijaških škola, a u film ulazi 1941., kao producent. Imao je četiri nominacije za Oskara, a jedan je od prvih TV producenata u istoriji Amerike. Između ostalih režirao je antologijske filmove, dokumentarac "Potraga za rajem", TV serije "Lov na moru", "Čovjek u svemiru", "Čelični konj", te igrane filmove "Call Northside" (1948.) i "Tora, tora, tora! (1970.) Istovremeno je volio skijanje i film. Mediji su ga nazvali "ikonom američkog skijanja, a iz njegove ski-škole poteklo je nekoliko zlatnih olimpijaca. Iako je četiri puta nominovan za Oskara, "zlatni kipić" mu je umakao. Prema biografiji, Oto, sin austrijskog privrednika i Zeničanke, Hrvatice, školovanje nakon 1. svjetskog rata je okončao u Salcburgu, Austriji, očevom rodnom gradu, da bi 1930. preselio u SAD. Zvali su ga "Čovjek renesansa" i smatrali ga "posljednjim izdankom evropske škole skijanja u Americi". Umro je u Sijetlu, gdje je proveo zadnje godine života, napisavši dvije knjige. Iza njega su ostali supruga i dva sina. Američka skijašica Debi Armstrong (Debbie Armstrong) je 1984. osvojila zlato na Olimpijadi u Sarajevu, u državi u kojoj je rođen osnivač ski-škole u kojoj je ponikla. Svi američki mediji prenose da su Lang i Armstrongova dijelili ljubav prema Bosni i prema skijanju. Iako nije imao priliku vratititi se u zemlju rođenja, Lang je često Bosnu spominjao u svojim intervjuima.

## Nagrade 
* 1949 Edgar za "Call Northside 777" (najbolji igrani film)
* 1953 Edgar za "5 Fingers" (najbolji igrani film)
* 1954 Oscar, nominacija za "Vesuvius Express" (najbolji kratki film)
* 1955 Oscar, nominacija za "Jet Carrier" (najbolji kratki film)
* 1955 Oscar, mominacija za "Jet Carrier" (najbolji dokumentarni film)
* 1955 Oscar, nominacija za "The First Piano Quartette" (najbolji kratki film)

## Reference 
## Vanjski linkovi 
* https://www.youtube.com Call Northside 777 

Kategorija:Rođeni 1908.
Kategorija:Umrli 2006.
Kategorija:Američki filmski producenti
Biografije
Kategorija:Bosanskohercegovački alpski skijaši
Zoran Savić

**Zoran Savić** (rođen 18. novembra 1966. u Zenici) je bivši jugoslavenski košarkaš.

1990. i 1991. je igrao za splitsku Jugoplastiku i osvojio je prvenstvo Jugoslavije i Kup evropskih šampiona. 1991. je potpisao za Barcelonu i proveo je nekoliko sezona u Španiji.

Zatim je postao član solunskog PAOK-a, sa kojim je osvojio Kup Grčke 1993. i Kup Radivoja Koraća 1994.

Proveo je jednu sezonu u Real Madridu pre nego što je 1997. prešao u Kinder i osvojio prvenstvo Italije, kao i Evroligu. Proglašen je za najkorisnijeg igrača fajnaj-fora 1998. 1998. je prešao u istanbulski Efes Pilsen i osvojio Superkul Turske.

Savić se vratio u Barcelonu 2000, a 2001. je prešao u bolonjski Skiper. Profesionalnu karijeru je okončao 2002.

Sa reprezentacijom Jugoslavije je osvojio Svjetsko prvenstvo 1990. u Argentini i 3 Evropska prvenstva 1991, 1995, 1997. Bio je član reprezentacije koja je osvojila srebrnu medalju na Olimpijskim igrama 1996. u Atlanti. Zbog povrede nije igrao u finalu sa Timom snova.

Savić je jedan od osnivača Grupe 7.

Kategorija:Rođeni 1966.
Kategorija:Biografije, Zenica
Kategorija:Jugoslavenski košarkaši
Kategorija:Jugoslavenski olimpijci
Kategorija:Košarkaši KK Čapljina
Kategorija:Košarkaši Čelika
Kategorija:Košarkaši KK Split
Kategorija:Košarkaši Barcelone
Kategorija:Košarkaši PAOK-a
Kategorija:Košarkaši Real Madrida
Kategorija:Košarkaši Virtus Bologne
Kategorija:Košarkaši Anadolu Efesa
Kategorija:Košarkaši Fortitudo Bologne
Kategorija:Košarkaši na Olimpijskim igrama 1996.
Kategorija:Osvajači srebrne medalje na Olimpijskim igrama (Jugoslavija)
Kategorija:Živi ljudi
Edin Karamazov

**Edin Karamazov, rođ. Džananović** (rođen 1965. godine u Zenici, SFR Jugoslavija) je bosanskohercegovački muzički umjetnik, gitarist i lautist bohemskog karaktera.
Štićenik Sergiu Celibidachea, počeo je svoju muzičku karijeru kao klasični gitarista prije nego što je počeo da svira baroknu lutnju, koju je studirao kod Hopkinsona Smitha na muzičkoj akademiji *Schola Cantorum Basiliensis* u Baselu, Švicarska. 
Djeluje skupa sa ansamblima kao što su *Hesperion*, ''L'Arpeggiata*, *Hilliard Ensemble*, *Mala Punica*, *Orpheus Chamber Orchestra* kao i sa umjetnicima kao Andreas Scholl, Maria-Cristina Kiehr, Arianna Savall i Sting. 
Edin Karamazov svira nekoliko žičanih instrumenata iz različitih kultura i epoha i ostaje posvećen u istraživanju korištenja lutnje u modernoj muzici u vezi savremene improvizacije. Osim svoje samostalne karijere on uživa prateći pjevače različitih stilova i kulturnih naslijeđa.

## Biografija 
Karamazov je ostvario svoj prvi solo nastup kao lutenist 1998. godine, zamjenjujući u zadnjoj minuti legendarnog Juliana Breama. Od tada je postao jedan od najuzbudljivijih i harizmatičnih svirača lutnje današnjice. Njegovi uzbudljivi virtuozni nastupi na lutnji i gitari, sa repertoarom koji se kreće od klasika iz 16. vijeka do moderne muzike, pobrali su odlične kritike u Evropi i Americi. Kao solista nastupao je i snimao sa vodećim međunarodnim ranim muzičkim ansamblima i umjetnicima poput *Hilliard Ensemble*, *Hesperion XX*, *Andreas Scholl*, kao i sa britanskim rok muzičarem Stingom. Karamazov je savršen tumač i izvrstan tehničar na brojnim ranim i savremenim gudačkim instrumentima. Izuzetan je koncertni umjetnik pojavljujući se u brojnim važnim konertnim dvoranama, uključujući *Amsterdam Concertgebouw*, londonski *Wigmore Hall*, *Berlinskoj filharmoniji*, i *Konzerthaus* u Beču, između ostalih. Nastavljajući tradiciju iz svojih ranih dana on i dalje uživa u improvizovanim muzičkim nastupima na ulici.

Njegovi najnoviji snimci za Decca su objavljeni uz velikoj priznanje: "*The Lute is Song''" sadrži solo radove od Johanna Sebastiana Bacha, Leo Brouwera, Giovannija Zambonija i Carla Domeniconija. Tu su i arije od Georga Friedricha Händela sa Andreasom Schollom, djela Henry Purcella sa Renée Fleming, te narodna makedonska pjesma s makedonskom pjevačicom i tekstopiscem Kaliopi Bukle, kao i pjesma od Stinga odsvirana zajedno sa istoimenim muzičarem. Sarađuje i s pjevačicom sevdalinki Amirom Medunjanin.

## Također pogledajte 
* Sting
* Lutnja

## Reference 
Kategorija:Rođeni 1965.
Kategorija:Bosanskohercegovački muzičari
Kategorija:Biografije, Zenica
Kategorija:Jugoslavenski muzičari
Kategorija:Gitaristi
Kategorija:Živi ljudi
Vlado Adamović

**Vlado Adamović** je rođen u Zenici 1959. Diplomirao je na Pravnom fakultetu u Sarajevu. Radio je kao sudija Opštinskog suda, Višeg suda te Okružnog vojnog suda u Zenici i zatim kao sudija Vrhovnog suda FBiH. Osnivač je i trenutno zamjenik predsjednika Udruženja sudija Federacije BiH, inicijator osnivanja i predavač u Centru za edukaciju sudija i tužilaca FBiH te predsjednik Komisije za izbor i imenovanje sudija u FBiH. Kao predsjednik Udruženja sudija FBiH vodio je pregovore o načinu ustrojstva sudske vlasti u BiH što je rezultiralo, između ostalog, usvajanjem Zakona o Visokom  sudskom i tužilačkom vijeću. Vlado Adamović posjeduje bogato iskustvo stečeno kroz rad u raznim evropskim komisijama uključujući i Konferenciju Evropske komisije za efikasnost pravde (CEPEJ) i Konstitutivnom vijeću evropskih sudija (CCJE). Za sudiju Suda Bosne i Hercegovine izabran je 28. januara 2003. Godine 2007. Sudija Adamović je od strane opštinskog suda u Sarajevu osuđen zbog kršenja člana 4 tačka D Zakona o ravnopravnosti polova na uslovnu kaznu od 8 mjeseci zatvora (djelo seksualnog uznemiravanja). Ovo je, inače, u BiH prva presuda na osnovu Zakona o ravnopravnosti polova donesenog 2003. No, u oktobru iste godine, kantonalni sud u Sarajevu ukinuo je presudu Opštinskog suda Sarajevo, jer navodno Adamović nije bio u nadređenom položaju naspram djevojke koja ga je optužila za seksualno uznemiravanje. Takva odredba ne postoji u Zakonu o ravnopravnosti spolova BiH. Zbog ove odluke drugostepenog suda su protestirale mnogobrojne nevladine organizacije iz BiH.

## Reference
## Vanjski linkovi 
* https://kliker.info/potvrdena-optuznica-protiv-vlade-adamovica/(https://kliker.info/potvrdena-optuznica-protiv-vlade-adamovica/?utm_source=chatgpt.com)
* https://web.archive.org/web/20260131161228/https://roxy.blogger.ba/2007/03/09/o-danu-zena-i-ves-masinama/

Kategorija:Rođeni 1959.
Kategorija:Biografije, Zenica
Kategorija:Živi ljudi
Kategorija:Bosanskohercegovačke sudije
Željko Grahovac

**Željko Grahovac** (Zenica, 10. juli 1955 – Zenica 15. februar 2023) bio je bosanskohercegovački književnik, pjesnik, književni kritičar i profesor.

## Biografija 
Rođen je 10. jula 1955. u Zenici, gdje je završio osnovu školu i gimnaziju, a 1979. diplomirao na katedri za filozofiju i sociologiju Filozofskog fakulteta u Sarajevu. Svoje stručne radove i pjesničke tekstove objavljivao je u dvadesetak književnih časopisa u Bosni i Hercegovini i okruženju, čime se bavio pune četiri decenije.

Objavio je zbirke poezije, monografske knjiživnokritičke studije, knjige eseja i kriitka, panoramu najnovnije bh. poezije, antalogije sa studijama, tekstove poezija, kritičkih ostvrta, a njegova djela su predevena na slovenski, makedonski i njemački jezik.

Bio je glavni i odgovorni urednik časopisa "Život", a od kraja 2009. uređuje "Bosansku vilu". Radio u Općoj biblioteci u Zenici. Dobitnik je nagrade za najbolju knjigu objavljenu u Zeničko-dobojskom kantonu u 2008. godini.

## Objavljena djela 
;Poezija:
* Sveto rastrojstvo. (1986). Sarajevo: Veselin Masleša
* Kamen krcat je suncima. (1997). Pilot izdanje autora
* Bol, boja Božje milosti. (2008). Sarajevo: IK "Zalihica"
* U oba roda. (2014). Zenica: Opća biblioteke Zenica
* Dva lica jednine. (2018). Tešanj: Planjax komerc
* Brod u planini (Pjesničke razglednice iz Zenice). (2021). Zenica: Opća biblioteke Zenica 
* Amfora u snijegu. (2022). Opatija: ShuraPublikacije
;Eseji:
* ANĐELKO VULETIĆ, PJESNIK ŽEĐI I PORUGE, monografska književno-kritička studija, "Grafex", Mostar, 1998.
* SRICANJE I NICANJE, eseji i kritike, "Sarajevo-Pablishing", Sarajevo, 1999.
* STANIŠTA I PROMINUĆA SVJETLOSTI, monografska književnokritička stugija o Vitomiru Lukiću, HKD "Napredak", Sarajevo 2000.
;Antologije:
* DAHOM I SLUHOM KROZ HRVATSKU POEZIJU 20. STOLJEĆA, HKD "Napredak", Travnik, 1996.
* PONESTAJE PROSTORA, panorama novijeg bh pjesništva, "Delta", Bihać, 2000.
* DAHOM I SLUHOM KROZ HRVATSKU POEZIJU 20. STOLJEĆA, drugo prošireno izdanje, CKO Tešanj, "Dom štampe", Zenica, 2000.
* ZMANJKUJE PROSTORA, panorama novejše bosanskohercegovske poezije, Založba Pivec, Maribor, Slovenija, 2009. (integralni prevod na slovenski)

## Reference 
Kategorija:Rođeni 1955.
Kategorija:Biografije, Zenica
Kategorija:Bosanskohercegovački pisci
Kategorija:Umrli 2023.
Vlastimir Jović

**Vlastimir Jović** (Busovača, 1936 - 2002, Zenica) bio je bosanskohercegovački novinar.

## Biografija 
Svoj radni vijek proveo je u zeničkoj redakciji "Naša riječ" (od 1964), odakle je, 1991. otišao u mirovinu, i u kojoj je tokom 30 godina objavljivao reportaže pod naslovom "Skice iz stare Zenice".

Prvi novinarski tekst objavio je u listu "Mladost", 1955. Bio je saradnik dobojskog "Glasa komuna", te osam godina honorarni saradnik sarajevskog "Oslobođenja".  Često je objavljivao reportaže u "Svijetu" i "Areni", javljao se u mnogim fabričkim listovima.  Bio je član prve redakcije Radio Zenice. Duže vrijeme bio je urednik sportske redakcije "Naše riječi" i na Radio Zenici. Vremenom je stekao reputaciju hroničara grada i od stotina objavljenih "skica iz stare Zenice" priređena je i knjiga "Zenica koje više nema".

Dobitnik je mnogih društvenih priznanja: 12-aprilske Nagrade Zenice, Ordena rada sa srebrnim vijencem, 25-majske nagrade BiH za fizičku kulturu, srebrne medalje Saveza slijepih, srebrne medalje Saveza lovačkih organizacija BiH, visokih priznanja Fudbalskog i Šahovskog kluba "Čelik" i Malih olimpijskih igara.  Autor je knjige "Nezaboravni trenuci" (o prvom ulasku FK "Čelik" u Prvu saveznu ligu).

Preminuo je 2002. u Zenici.

## Reference 
## Vanjski linkovi 
* https://books.google.com/books/about/Zenica_koje_vi%C5%A1e_nema.html?id=SPGPKAAACAAJ

Jović, Vlastimir
Narodna stranka Radom za boljitak

**Narodna stranka "Radom za Boljitak"** (**NSRzB**) jest bosanskohercegovačka politička stranka. Osnovana je 2001. godine, kao politička stranka centra.

Narodna stranka "Radom za boljitak" je politička organizacija koja okuplja sve narode i građane Bosne i Hercegovine istih političkih stavova narodnog usmjerenja. NS "Radom za boljitak je demokratska narodna stranka koja djeluje u Bosni i Hercegovini, ali je na nedavnim izborima u Hrvatskoj nastupila kao Hrvatski blok, u izbornoj jedinici za dijasporu.

## Također pogledajte 
* Spisak političkih stranaka u Bosni i Hercegovini

## Vanjski linkovi 
* Zvanični sajt

Kategorija:Političke stranke u Bosni i Hercegovini
Kategorija:Političke stranke osnovane 2001.
*
Kategorija:Liberalne političke stranke u Bosni i Hercegovini
Dinko Tucaković

**Dinko Tucaković** (Zenica, 7. juni 1960 - Beograd, 19. februar 2013) je bio filmski reditelj, scenarista i kritičar.

## Djela 
* Šest dana juna (Drama 1985), režija
* Država mrtvih (Drama, 1997-2002), režija 
* Zabranjeni bez zabrane (Drama 2007), scenario i režija

## Reference 
## Vanjski linkovi 
* 

Kategorija:Biografije, Zenica
Kategorija:Bosanskohercegovački režiseri
Kategorija:Rođeni 1960.
Kategorija:Umrli 2013.
Snežana Marković

**Snežana Vidović** (rođ. **Marković**, Zenica, 29. novembar 1980) bosanskohercegovačka je glumica. Osnovnu i srednju školu završila je u rodnom gradu. Diplomirala je glumu na Fakultetu humanističkih nauka u Mostaru, odsjek Dramska umjetnost - gluma.

## Karijera 
Godine 1998, nakon završenog Dramskog studija Bosanskog narodnog pozorišta Zenica primljena je u stalni angažman, kao članica Glumačkog ansambla BNP-a Zenica.

Kao glumica, koreografkinja ili saradnica za scenski pokret, uzela je učešća u brojnim projektima BNP-a Zenica. Tokom devetogodišnje glumačke karijere, odigrala je desetine uloga. Najznačajnija glumačka ostvarenja postigla je tumačeći uloge Silvija u predstavi Bard A. Šoljana u režiji S. Stojanovića, Nastja u predstavi Do dna M. Gorkog - T. Miletić-Oručevićeve u režiji T. Miletić-Oručevićeve, Jelena u predstavi Komšiluk naglavačke N. Mitrović u režiji N. Kleflin, Jacinta u predstavi Sablazan u Dolini Šentforijanskoj I. Cankara u režiji G. Gojera, Sanja u predstavi To je propast tvoja Ž. Milenića u režiji Ž. Mijatovića, Ljepotica u predstavi Ljepotica i zvijer Ž. Hubača u režiji P. Štrpca i brojnim drugim. Kao gošća, igrala je i u predstavama Narodnog pozorišta u Sarajevu (Soba I. Horozovića u režiji G. Gojera, Prvi put s ocem na izbore A. Sidrana u režiji S. Kupusovića), Narodnog pozorišta Republike Srpske u Banjoj Luci (Čorba od kanarinca M. Radovića u režiji N. Gvozdenovića), te u koprodukcijskoj predstavi turskih i sirijskih teatara i teatarskih festivala (Manekenka D. Al Rahbija u režiji M. Nurullah Tuncera.)

Osim u predstavama za "odrasle", igrala je i u predstavama za djecu. Kao saradnica režisera za koreografiju i scenski pokret dosad je učestvovala u pripremama predstava "Udovice S. Mrožeka" u režiji Adisa Bakrača, "Zakuhaj, pa umri!" M. Baydura u režiji M. Nurullah Tuncera, "Pinokio" C. Collodija - R. Lavagne u režiji M. H. Nametka, "Crvenkapa" M. Mlađenovića u režiji Kolektiva, "Veseli voz" D. Buke - S. Jusića - H. Džafića u režiji F. Salihbegović-Avdagićeve i "Ljepotica i zvijer" Ž. Hubača u režiji P. Štrpca i drugim.

## Filmografija 
* *Crna hronika* (2004)
* *Viza za budućnost* (2005—2008)
* *Lov u Bosni* (2005—2008)
* *Žene s broja 13* (2009)
* *Kriza* (2013)
* *Lud, zbunjen, normalan* (2008—2015)
* *Smrt u Sarajevu* (2016)

## Reference 
## Vanjski linkovi 
*

Kategorija:Rođeni 1980.
Kategorija:Živi ljudi
Kategorija:Biografije, Zenica
Kategorija:Bosanskohercegovačke glumice
Partija demokratskog progresa

**Partija demokratskog progresa** (**PDP**) je bosanskohercegovačka politička stranka zasnovana na politici ekonomskog liberalizma, konzervativizma, te proevropeizma. Njen osnivač je Mladen Ivanić, bivši predsjednik Vlade Republike Srpske (2001—2003) i bivši ministar vanjskih poslova u Vijeću ministara Bosne i Hercegovine (2003—2007). Trenutni predsjednik, Draško Stanivuković, preuzeo je vodstvo 15. decembra 2024.

## Opis 
Partija demokratskog progresa (PDP) je politička organizacija slobodnih i odgovornih članova koja djeluje na teritoriji Republike Srpske i Bosne i Hercegovine. Cilj PDP-a je izgradnja slobodnog, demokratskog, otvorenog i civilnog društva, integrisanog u zajednicu evropskih naroda i država, zasnovanog na parlamentarnoj demokratiji, vladavini prava, tržišnoj ekonomiji i ostvarenju osnovnih ljudskih prava i sloboda.

Za ostvarenje svojih ciljeva PDP se bori demokratskim parlamentarnim i nenasilnim vanparlamentarnim sredstvima. PDP je parlamentarna stranka u Narodnoj skupštini Republike Srpske i Parlamentarnoj skupštini Bosne i Hercegovine. 2015. godine stranka Tihomira Gligorića, Srpska alternativa je pristupila PDP-u. U aprilu 2019. godine ovoj partiji je pristupila i Srpska radikalna stranka Republike Srpske.

## Spisak predsjednika 
## Izbori 
### Parlament 
## Napomene 
## Također pogledajte 
* Spisak političkih stranaka u Bosni i Hercegovini

## Reference 
## Vanjski linkovi 
* Službeni veb-sajt

Kategorija:Političke stranke u Bosni i Hercegovini
Kategorija:Političke stranke osnovane 1999.
*
Kategorija:Srpske političke stranke u Bosni i Hercegovini
Kategorija:Političke stranke u Republici Srpskoj
Željko Vuković

**Željko Vuković** (27. august 1956 – 19. juni 2009) bio je bosanskohercegovački i norveški pisac. Rođen u Zenici. Živio je u Norveškoj od 1993. Bio je član Udruženja književnika Srbije i Saveza pisaca Norveške.

## Djela 
* Serbien muss sterbien (Srbija mora umrijeti), Izdata 1994. na njemačkom, engleskom i srpskom jeziku
* Brøndums Encyklopædi, Danska (Brøndum/Aschehoug, 1994)
* Potemkinov grad, Izdanje: Poljska (2001)
* Umrijećemo zajedno, Esej, Izdanje: Danska (1995), i na srpskom i kao zvučna knjiga
* Trošne tvrđave, Esej, Izdanje: Njemačka (Dietz, 1996)
* Ubijanje Sarajeva, Ratni dnevnik, Izdanja: Norveška (1993),  Srbija (1993), Danska (1993), Francuska (1994), Poljska (2000), Takodje izdata i kao zvučna knjiga u Norveškoj i Danskoj, i kao knjiga za slijepe u Danskoj
* Ocrnjeno bijelim, Dijaloške novele, Izdanje: Srbija (Narodna knjiga, 2002)
* Platonov povratak, Roman, Izdanja: Srbija (Narodna knjiga, 2001), Norveška (Abstrakt, 2003), Kina (Athena, 2007), Koreja (2007, u pripremi)

**Nagrade**
* The fund for free expression (1993)
* Jug Grizelj  (1993)

Kategorija:Rođeni 1956.
Kategorija:Biografije, Zenica
Kategorija:Srbijanski pisci
Kategorija:Norveški pisci
Kategorija:Umrli 2009.
Mensur Bajramović

**Mensur Bajramović** rođen je 15. augusta 1965. u Zenici, gdje je i počeo košarkašku karijeru. Prve nastupe u timu Čelika ubilježio je 1980, a u periodu 1982-85. nastupao je i za sarajevsku Bosnu. Nakon toga se vratio u Čelik, odakle je kasnije otišao igrati u Tursku i Hrvatsku. Po povratku u rodnu Zenicu nastupao je još neko vrijeme u ekipi Čelika da bi 1997. prestao aktivno igrati košarku.

Po završetku igračke karijere ušao je u trenerske vode i na početku nove karijere vodio svoj dotadašnji klub, Čelik. U međuvremenu je određeni vremenski period proveo i kao selektor mlade muške košarkaške reprezentacije BIH u sezoni 1999/2000, ali i na poziciji asistenta selektora naše najbolje selekcije u mandatima Sabita Hadžića i Draška Prodanovića. U sezoni (2004/2005) bio je trener košarkaša Bosna ASA iz Sarajeva, s kojima je osvojio prvo mjesto u Ligi 10 šampionata BiH, a vodio ih je i kroz Ligu 6.

Kategorija:Bosanskohercegovački košarkaši
Kategorija:Jugoslavenski košarkaši
Kategorija:Biografije, Zenica
Kategorija:Košarkaši KK Čelik
Kategorija:Košarkaši KK Bosne
Kategorija:Rođeni 1965.
Kategorija:Trener godine u Bosni i Hercegovini
Kategorija:Živi ljudi
Kategorija:Selektori košarkaške reprezentacije Bosne i Hercegovine
Hrvatska stranka prava Bosne i Hercegovine

**Hrvatska stranka prava Bosne i Hercegovine** je slijednica Hrvatske stranke prava i ideologije Ante Starčevića. HSP BiH je demokratska stranka, demokršćanskog, narodnog usmjerenja, desnog centra i izrazito konzervativnog političkog programa. Jedan od poznatijih članova ove stranke je bio Blaž Kraljević, koji je organizovao paravojne jedinice HOS-a u BiH 1992. godine u Hercegovini. Za vrijeme HZ Herceg-Bosne stranka je potpuno zamrla, ali je njen rad obnovljen 1996. godine. Stranka se zalaže za očuvanje cjelovitosti Bosne i Hercegovine, i stranka je protiv dijeljenja na dva entiteta. HSP BiH je parlamentarna stranka u Federaciji BiH. 2004. ime stranke je promjenjeno u *Hrvatska stranka prava Đapić-dr.Jurišić* ali je 2010. vraćen stari naziv *Hrvatska stranka prava Bosne i Hercegovine*.

## Također pogledajte 
* Spisak političkih stranaka u Bosni i Hercegovini
* Hrvatska stranka prava (Hrvatska)

## Vanjski linkovi 
* Službena stranica 
* HSP Ljubuški
* HSP Grude
* HSP Austrije, Bavarske i Švicarske
* HSP Hrvatske

Kategorija:Političke stranke u Bosni i Hercegovini
Kategorija:Političke stranke osnovane 2004.
*
Kategorija:Srbofobija
Kategorija:Neofašizam
Kategorija:Hrvatski nacionalizam
Kategorija:Hrvatski nacionalizam u Bosni i Hercegovini
Kategorija:Hrvatske nacionalističke stranke
Kategorija:Hrvatske političke stranke
Kategorija:Hrvatske političke stranke u Bosni i Hercegovini
Kategorija:Nacionalističke stranke u Bosni i Hercegovini
Bosna i Hercegovina
Dževad Alihodžić

**Dževad Alihodžić**, rođen 13. februara 1969. u Zenici, nekadašnji je jugoslavenski i bosanskohercegovački košarkaš. Ponikao u Čeliku, nakon odličnih nastupa za juniorski tim 1983. prešao je u sarajevsku Bosnu, gdje je igrao do 1990. Nakon toga odlazi u Cibonu, gdje se zadržao sedam sezona, osvojivši šest titula prvaka Hrvatske i dva Kupa. U ekipi turskog košarkaškog kluba Ülkespora iz Istanbula igrao je u sezoni 1998/99. Igrao je za ruski Sankt Petersburg Lions, francuski Strasbourg i italijanski Scafati Basket. Sezonu 2002/03. ponovo je igrao u Ciboni, a prethodnu je proveo u Zagrebu. Najvažnije uspjehe ostvario je s reprezentacijom Jugoslavije, kada je postao kadetski prvak Evrope 1985. i svjetski juniorski prvak 1988.

Nakon završetka karijere nastavio je sa svojim prisustvom u košarci na mjestu trenera. Bio je jedno vrijeme pomoćnik trenera reprezentacije Bosne i Hercegovine Damira Mulaomerovića. Trenersku karijeru nastavio je u Dubaiju, gdje trenira dječake koji pohađaju košarkašku akademiju pod nazivom "Basicball".

## Reference 
Kategorija:Rođeni 1969.
Kategorija:Biografije, Zenica
Kategorija:Bosanskohercegovački košarkaši
Kategorija:Jugoslavenski košarkaši
Kategorija:Košarkaši KK Bosne
Kategorija:Košarkaši Cibone
Kategorija:Živi ljudi
Henrik IV, kralj Kastilje

**Henrik IV** (5. januar 1425 - 11. decembar 1474), prozvan **Henrik Nesposobni**, bio je kralj Kastilje. Tokom njegove vladavine ojačalo je plemstvo, a vlast postala manje centralizovana.

## Mladost 
Bio je sin kastiljskog kralja Ivana II i Marije, kćerke aragonskog kralja Ferdinanda I. Njegova majka je umrla mlada, a otac se ponovo oženio. S petnaest godina oženio je navarsku infantu Blanku, ali brak s njom nije nikada bio konzumiran. Nakon trinaest godina neuspješnog braka Henrik je zatražio razvod, kojeg je i dobio kada je dokazano da je Blanka djevica. Papa je kao službeni razlog za razvod dao *"neku vrstu vještičarenja"* koja je spriječila Henrika da konzumira svoj brak. Blanka se vratila u svoju domovinu i osam godina poslije postala njen *de iure* monarh, ali je ubrzo otrovana od strane rodbine.

## Vladavina 
Henrik je naslijedio tron nakon očeve smrti 1454. Po dolasku na tron protjerao je maćehu, polusestru Izabelu i polubrata Alfonsa u Segoviju.

### Drugi brak 
Godine 1455. Henrik je oženio Ivanu Portuglasku, koja nakon šest godina brak rađa kćer infantu Ivanu. Henrik je tada odlučio da je bolje vratiti polubrata i polusestru na dvor, kako ga pobunjeni plemići ne bi mogli zbaciti u njihovu korist. Nakon sljedećih šest godina, dio kastiljskih plemića se pobunio protiv kralja. Pobunjenici su tvrdili da prestolonasljednica nije kćerka Henrika IV, a hipoteza je osnažena kada je kraljica rodila sinove biskupovom nećaku. Nakon ovog skandala Henrik se razveo od Ivane. Ona se poslije i zaredila.

### Građanski sukobi 
Sumnja u prijestolonasljedničinu zakonitost, kraljeva vladarska slabost i kraljičina nevjera bili su glavni razlozi za borbu oko nasljedstva nakon Henrikove smrti. Nakon dugotrajnih pregovora sa plemstvom, Henrik je pristao proglasiti infantu Izabelu, svoju polusestru, svojom prijestolonasljednicom. Jedini uslov koji joj je postavio bio je da joj on izabere muža, želeći planirati budućnost kastilje kroz politički povoljan brak. Izabela je, međutim, odbijala sve prosce koje joj je on predlagao, ali nije uspio ni u tom naumu.

Henrik umire 11. decembra 1474. Sahranjen je Guadalupeu, pored svoje majke.

## Preci 
Kategorija:Kraljevi Kastilje
Kategorija:Prinčevi od Asturije
Kategorija:Trastámare
Metroragija

**Metroragija** označava krvarenje izvan menstrualnog ciklusa, kod žena koje nisu u menopauzi.

Metroragija može imati dva osnovna uzroka: disfunkcijske prirode (hormonski poremećaji) ili organske prirode (bolesti reproduktivnih organa).

Disfunkcijsko krvarenje može se javiti čak i kad je menstruacijski ciklus uredan (kao intermenstruacijsko krvarenje) ili zbog toga što folikul u jajniku ostane perzistentan. Ako se folikul ne otvori i ne dođe do ovulacije, on nastavlja lučiti estrogene, što dovodi do pretjeranog zadebljanja sluznice maternice. Takva sluznica s vremenom zahtijeva sve više estrogena, a folikul ne može stalno proizvoditi dovoljno hormona. Zbog toga kod žena kojima menstruacija izostane (ponekad i do tri mjeseca), sluznica maternice odumire i nastupi obilno krvarenje. Ovaj oblik metroragije najčešći je u adolescenciji i u periodu klimakterija, a liječi se hormonalnom terapijom – gestagenima.

Organska metroragija nastaje kao posljedica konkretne bolesti, poput polipa, mioma, upale ili raka maternice, a terapija se sastoji u liječenju osnovnog uzroka.

## Uzroci
Može, ali i ne mora biti povezana sa menopauzom. Kod adolescenata obično se javlja iz raznih razloga:
* endometrioza
* neravnoteža hormona
* endometijalna hiperplazija
* polipi
* korištenje kontraceptivnih sredstava na bazi progestina
* rak grlića maternice
* hipertenzija
## Reference 
## Vanjski linkovi 
* Grubisić Z, Mitrović B.: *Juvenilna Metroragija*, Jugosl Ginekol Opstet, 1976 mar-apr;16(2):115-9, http://www.ncbi.nlm.nih.gov/sites/entrez?db=pubmed&uid=979328&cmd=showdetailview&indexed=google

Kategorija:Ginekologija
Kategorija:Menstruacijski poremećaji